
Text rozhodnutia
Súd: Krajský súd Bratislava Spisová značka: 2Cob/307/2010 Identifikačné číslo súdneho spisu: 1208222106 Dátum vydania rozhodnutia: 11. 12. 2012 Meno a priezvisko sudcu, VSÚ: JUDr. Lenka Praženková ECLI: ECLI:SK:KSBA:2012:1208222106.2 Uznesenie Krajský súd v Bratislave v právnej veci žalobcu: Ružinovské centrum, a.s., Klincová 35, 821 08 Bratislava, IČO: 35 918 594, zast.: JUDr. Július Jánošík, advokát, Klincová 35, Bratislava, P.O. BOX 86, Bratislava 1, proti žalovanému: Credit Clearing Center a.s., Farská 1338/42, 949 01 Nitra, IČO: 35 839 651, zast.: JUDr. Ing. Ľubomír Navračič, PhD., advokát, Miletičova 21, P.O. BOX 199, 820 05 Bratislava 2, o vydanie dokladov, o odvolaní žalobcu proti rozsudku Okresného súdu Bratislava II č.k. 42Cb/269/2008-146 zo dňa 25.03.2010, o späťvzatí žaloby takto r o z h o d o l : Krajský súd v Bratislave pripúšťa späťvzatie žaloby, rozsudok Okresného súdu Bratislava II č.k. 42Cb/269/2008-146 zo dňa 25.03.2010 zrušuje a konanie zastavuje. Žiaden z účastníkov nemá právo na náhradu trov konania. o d ô v o d n e n i e : Okresný súd Bratislava II rozsudkom č.k. 42Cb/269/2008-146 zo dňa 25.03.2010 žalobu v celom rozsahu zamietol a žiadnemu účastníkovi nepriznal náhradu trov konania. Proti tomuto rozsudku podal dňa 10.05.2010 odvolanie žalobca, ktorý však v priebehu odvolacieho konania, podaním zo dňa 05.12.2012, doručeným súdu dňa 07.12.2012, vzal žalobu v celom rozsahu späť z dôvodu uzavretia Dohody o urovnaní so žalovaným. Navrhol, aby súd konanie zastavil a žiadnemu účastníkovi nepriznal právo na náhradu trov konania. Žalovaný so späťvzatím žaloby a zastavením konania, za podmienok uvedených v späťvzatí žaloby žalobcom (nepriznanie náhrady trov konania žiadnemu z účastníkov), vyslovil súhlas. Podľa § 208 O.s.p., ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Vzhľadom k tomu, že žalobca do nadobudnutia právoplatnosti rozhodnutia súdu prvého stupňa zobral svoju žalobu späť a žalovaný vyjadril so späťvzatím žaloby svoj súhlas, možno konštatovať splnenie podmienok pre postup podľa § 208 O.s.p.. Odvolací súd preto podľa § 208 O.s.p. späťvzatie návrhu na začatie konania pripustil, rozsudok súdu prvého stupňa zrušil a konanie zastavil. Podľa § 224 ods. 1 O.s.p. ustanovenia o trovách konania pred súdom prvého stupňa platia i pre odvolacie konanie. Podľa § 146 ods. 1 písm. c) O.s.p. žiaden z účastníkov nemá právo na náhradu trov konania podľa jeho výsledku, ak konanie bolo zastavené. Podľa § 146 ods. 2 O.s.p. ak niektorý z účastníkov zavinil, že konanie sa muselo zastaviť, je povinný uhradiť jeho trovy. Ak sa však pre správanie odporcu vzal späť návrh, ktorý bol podaný dôvodne, je povinný uhradiť trovy konania odporca. O trovách konania rozhodol odvolací súd podľa § 224 ods. 1 a § 146 ods. 1 písm. c) O.s.p. tak, že žiadnemu z účastníkov nepriznal právo na náhradu konania (prvostupňového i odvolacieho), pretože konanie bolo zastavené a obaja účastníci konania zhodne uviedli, že náhradu trov konania nemá súd žiadnemu z účastníkov priznať. Toto rozhodnutie je výsledkom hlasovania odvolacieho senátu v pomere hlasov: za 3:0 proti. Poučenie: Proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1208222106.2 (dáta aktuálne k 30. 10. 2026). Záväzné je znenie zverejnené súdom.




